கேள்வி: இசுமாயில் அனியே - ஹமாஸ் பற்றி விளக்கவும்.
பதில்: 1997 ஆம் ஆண்டு அகமது யாசின் இசுரேல் சிறையிலிருந்து விடுவித்த பிறகு, அனியே அவரது அலுவலகத்திற்குத் தலைமை அலுவலராக நியமிக்கப்பட்டார். ஹமாசிற்குள்ளாக இவரது முனைப்பு யாசினுடனான தொடர்பால் வளர்ந்து வந்தது. இதன் காரணமாக இவர் பாலத்தீனிய ஆணைக்குழுவிற்கான பிரதிநிதியாக நியமிக்கப்பட்டார். இவரது தகைமையானது இரண்டாவது இன்டிஃபடாவின் போது யாசினுடனான நல்லுறவின் காரணமாகவும் இசுரேலிய பாதுகாப்புப் படைகள் தாக்குதலின் காரணமாக ஹமாஸ் தலைமைப் பொறுப்பிலிருந்தவர்கள் கொலைத்தாக்குதல்களின் காரணமாகவும் மேலும் வலிமை பெறத் தொடங்கியது. இசுரேலின் கூற்றுப்படி, இசுரேலிய குடிமக்களின் மீதான தாக்குதல்களில் இவரது ஈடுபாட்டின் காரணமாக இசுரேலிய பாதுகாப்புப் படையினரின் தாக்குதல் இலக்காக இவர் இருந்தார். 2003 ஆம் ஆண்டில் எருசலேம் நடைபெற்ற ஒரு தற்கொலைத் தாக்குதலைத் தொடர்ந்து ஹமாஸ் தலைமைத்துவத்தை அழித்தொழிக்க இசுரேலிய வான்படை நடத்திய வெடிகுண்டுத் தாக்குதலில் இவரது கையில் இலேசான காயம் பட்டார். காலித் மசால் தலைமையின் கீழாக 2016 ஆம் ஆண்டு நடைபெற்ற ஹமாஸ் தேர்தல்களில் இவர் வெற்றி பெற்றார்.